stanford-oval/wikipedia huggingface dataset:
Brennholtetin kalliopiirros
Piirroksen sijainti > Muinainen ympäristö

Piirtämisaikana meri oli 27,5 metriä ylempänä ja ympäröivä seutu sijaitsi länteen työntyvän niemen päässä. Pohjoispuolella niemen ohittaa Herjangenin vuono, jonka kahden vuonon Rombakenfjordin ja Beisfjordenin väliseen haaraan niemi jää. Niemen seutu on ollut ihmiselle maastollisesti otollinen ympäristö liikkua ja oleskella. Niemen muodostaman vuoriketjun korkein vuori kohoaa yli 1400 metriä merenpinnan yläpuolelle. Piirrokselta näkee Herjangenvuonon yli suoraan Sletjordin kalliopiirroksille. Sletjord 3 on lähes samanikäinen tämän kanssa.
Piirros sijaitsee paikalla, josta Jan Magne Gjerden mukaan hirvet kävelivät veteen tai nousivat sieltä ylittäessään vuonon ulapan etsiessään ruokalaitumia saarista.
Kalliopiirros

Piirros esittää hirveä, joka katsoo oikealle. Se on piirretty hakkaamalla kallion pinta rikki. Hirvi on piirretty 2−3 senttimetriä leveän ääriviivan avulla, joka on säilynyt erittäin hyvin eroosiota vastaan. Hirvi on lähes luonnollisessa koossa, sarveton ja se on piirretty naturalistisesti hirven tuntomerkkejä seuraten. Hirvi on 2,15 metriä pitkä ja 1,84 metriä leveä. Jalat ovatkin huomattavan pirkät. Piirros on näkynyt veneeseen merellä silloin, kun merenpinta oli 27,5 metriä ylempänä.
Aiheesta muualla

Miljolare: Valokuvia siivoustalkoista(norjaksi)
Godtur.no: Helleristing i Narvik sentreum(norjaksi)
Hauge, Arild: HELLERISTNINGSGUIDE - BILDER I BERG I NORDEN
Bry (laulaja)

| Bry |
| --- | --- |
 Bry Lontoossa vuonna 2017
Henkilötiedot
Koko nimi:  Bry O'Reilly
Syntynyt: 16. helmikuuta 1989 (31-vuotias) Dublin, Irlanti
Ammatti:  Muusikko, laulaja-lauluntekijä
Muusikko
Aktiivisena:  2012-
Soittimet:  Kitara, piano
Aiheesta muualla
Kotisivut
  [ Muokkaa Wikidatassa ] [ ohje ]  
Bry O'Reilly (s. Brian O'Reilly; 16. helmikuuta 1989) esiintyjänimeltään Bry, on laulaja / lauluntekijä Dublinista, Irlannista.
Bryn samaa nimeä kantava debyyttialbumi Bry julkaistiin 11.marraskuuta 2016. Albumin tuotti Greg Wells. Julkaisuhetkellä Bry esiintyi Twenty One Pilots -yhtyeen avausnumerona Emotional Roadshow World Tour -kiertueen Euroopan kohteissa.
Ura

Bry esiintyi alun perin nimellä "Bribry" ja toimi ilman manageria, agenttia tai levy-yhtiötä neljä vuotta. Hän varasi matkoja ulkomaille, ilmoitti Twitter-palvelussa aikomuksensa olla tietyssä paikassa tietyssä kaupungissa tiettynä ajankohtana ja odotti kitaransa kanssa ketkä ilmestyisivät paikalle. Tämä lähestymistapa houkutteli 80 ihmistä Central Parkiin ja 150 Singaporeen. Bryn aktiivinen markkinointitaktiikka kannusti häntä soittamaan keikkoja eri tapahtumapaikoissa ja johti loppuunmyytyihin kiertueisiin Australiassa ja Britanniassa vuosina 2013 ja 2014.
Loppuvuodesta 2014 ystävän suositus johti Jonny Quinnin, Snow Patrol-yhtyeen rumpalin ja Polar Patrol Publishing -yrityksen perustajan (yhdessä bändikaverien Gary Lightbodyn ja Nathan Connollyn kanssa) tutustumaan laulaja-lauluntekijän YouTube-kanavaan.
Vuonna 2015 Bry kiersi Britanniassa, Irlannissa, Australiassa ja Uudessa-Seelannissa.
Bryn toisella YouTube-kanavalla ilmoitettiin marraskuussa 2015 artistin lentävän Los Angelesiin nauhoittamaan debyyttialbumiaan tuottaja Greg Wellsin kanssa. Wells on tuottanut musiikkia mm.Katy Perrylle, Twenty One Pilotsille ja Adelelle. Albumi, nimeltään Bry, julkaistiin 11. marraskuuta 2016.
Helmikuussa 2016 Bry ilmoitti uudesta Britannian ja Irlannin kiertueestaan, 18 konserttia koko huhtikuun ajan. Syyskuussa 2016 hänen ilmoitettiin toimivan Twenty One Pilots-yhtyeen avausnumerona heidän Euroopan kiertueellaan.
Bry esiintyi Suomessa, Helsingin Nosturissa 4. toukokuuta 2017 osana Bry on Tour -kiertuettaan.
Syksyllä 2019 O'Reilly kiersi Eurooppaa toistaiseksi viimeisellä kiertuellaan, "Comeback Tour". Bry esiintyi 15. syyskuuta myös Suomessa, Vantaan Vernissasalissa. Hän ilmoitti alkusyksystä kotisivuillaan ja sosiaalisen median palveluissaan tämän olevan "viimeinen kiertue pitkään aikaan" mutta toi esiin aikomuksensa julkaista uutta musiikkia ajoittain keikkatauosta huolimatta .  Bry ilmoitti palaavansa tauonsa aikana yliopistoon suorittamaan loppuun opettajaopintonsa. Hänen toinen haaveammattinsa on yläkoulun maantiedon opettaja.
Hyväntekeväisyys

Tammikuusta 2013 vuoden 2015 alkuun Bry johti verkkokampanjaa nimeltä Cut Cake Not Wrists. Kyseessä oli hyväntekeväisyysjärjestö, joka tuki itsetuhoisia nuoria. Toukokuun 2015 videossa ilmoitettiin, että kampanja oli päättynyt useista syistä. Bry kuitenkin jatkaa informaation jakamista mm. mielenterveyskysymyksissä, LGBT-oikeuksissa ja syöpätyön hyväntekeväisyystyössä ystävänsä Rossin muistoksi.
Diskografia

Albumit
Bry by Bry (2016)
EP: t
Your Life Over Mine (2012)
Grow (2013)
Us (2014)
Love Pop Suicide (2018)
Singlet
"Staying Together" (2012)
"Don't Go Alone" (2016)
"You're Alright" (2016)
"Don't Get Closer" (2017)
"Miserable" (2018)
"Burn" (2018)
"Why Are You Bothering With Me" (2019)
Kiertueet

Twenty One Pilots, Emotional Roadshow World Tour (2016)
Bry On Tour: Irlanti, Iso-Britannia ja muut Euroopan maat (2016–2017)
Bye Bye Bry Tour: Iso-Britannia ja Eurooppa (2018) - PERUUTETTU
Comeback Tour: Iso-Britannia ja Eurooppa (2019)
Castleford

| Castleford |
| --- | --- |
 Aire-joen silta
 Castleford
 Koordinaatit: 53°42′57.6″N, 1°21′21.6″W 
Valtio:  Yhdistynyt kuningaskunta
Osa:  Englanti
Hallintoalue:  Yorkshire ja Humber
Kreivikunta:  West Yorkshire
Borough:  Wakefield
Väkiluku (2011):  39 192
Infobox OKVirheellinen NIMI-arvo: 
Castleford on yksi niistä viidestä kaupungista, jotka kuuluvat Wakefieldin metropolialueeseen West Yorkshiressa Englannissa. Se on lähellä Pontefractia, ja sen väkiluku on noin 40 000. Pohjoisessa virtaava Calderjoki laskee Airejokeen ja Aire and Calder Navigation kanavaan. Länsi- ja eteläpuolella on moottoritie M62.
Castleford on aikoinaan kuulunut Yorkshiren West Ridingiin, ja sen ympäristössä on arkeologisia viitteitä roomalaisaikaan.
Aiheesta muualla

Kuvia tai muita tiedostoja aiheesta Castleford Wikimedia Commonsissa
Castleford, kotikaupunkini (englanniksi)
Castle Stalker

| Castle Stalker> Caisteal an Stalcaire |
| --- | --- |
 Castle Stalker
Sijainti:  Appin, Skotlanti,  Yhdistynyt kuningaskunta
Koordinaatit:  60°26′07″N, 022°13′43″W
Rakennustyyppi:  linna
Rakennuttaja:  MacDougallin klaani
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Castle Stalker on pienellä saarella Skotlannissa sijaitseva linna, jonka rakennutti 1300-luvun alkupuolella MacDougallin klaani. Nykyisen ulkomuotonsa se sai Stewartin suvun omistusaikana 1440-luvulla. D. R. Stewart Allward osti linnan vuonna 1965 ja remontoi sen.
Aiheesta muualla

Kuvia tai muita tiedostoja aiheesta Castle Stalker Wikimedia Commonsissa
Bolivia kesäolympialaisissa 1936

Bolivia osallistui ensimmäistä kertaa olympiakisoihin Berliinin kesäolympialaisissa 1936. Maa lähetti kisoihin yhden urheilijan: Alberto Conrad karsiutui miesten 100 metrin vapaauinnin ensimmäisellä kierroksella. Ainoana urheilijana Conrad myös luonnollisesti kantoi Bolivian lippua olympialaisten avajaisissa.
Joukkue > Uinti

Alberto Conrad — miesten 100 m vapaauinti. Alkueränsä seitsemäs ja viimeinen ajalla 1.17,5. Lopullinen sijoitus 45:s.
Oupyakadi

| Oupyakadi |
| --- | --- |
 Oupyakadi
 Koordinaatit: 16°44′00″S, 15°48′00″E 
Valtio:   Angola
Alue:  Cunenen maakunta
Korkeus:  1130 m
Aikavyöhyke:  UTC+1
Infobox OKVirheellinen NIMI-arvo: 
Oupyakadi oli katolisen kirkon lähetysasema eteläisessä Angolassa, n. 50 km Ondjivasta pohjoiseen. Se sijaitsi Oukwanyaman heimon alueen pohjoisimmassa kolkassa, Oukwanyaman ja Evalen heimojen rajamailla.
Oupyakadi perustettiin vuonna 1903, korvaamaan Matadivaan lähestysasemaa. Kun katoliset lähetyssaarnaajat olivat siirtymässä Oupyakadiin, evalelaiset hyökkäsivät heidän kimppuunsa ja surmasivat yhden heistä.
Alue oli levoton vuosien ajan, kun portugalilaiset taistelivat ombadjalaisia vastaan ja samaan aikaan saksalaiset sotivat Lounais-Afrikassa hereroja vastaan. Mahdollisesti tästä syystä, taikka asemaa perustettaessa sattuneen selkkauksen vuoksi asema nimeksi tuli Oupyakadi ‘ongelma, hankaluus’.
Bronkiektasiatauti

Keuhkot, joiden alaosat ovat vaurioituneet bronkiektasioiksi sekä suurennuskuvat. Vihreä on bakteeri- ja valkosolupitoista limaa.
Bronkiektasiatauti on Suomessakin esiintyvä harvinaissairaus, joka ilmenee keuhkoputkien poikkeavina laajentumina esimerkiksi jonkin sairastetun yleissairauden kuten toistuvan infektion seurauksena. Tyypillisesti keuhkoputkien läpimitta laajenee, jolloin värekarvatoiminta heikkenee ja limaa kertyy keuhkoihin. Toisinaan kertyy eräänlaisia keuhkoputkien laajentumapusseja. Bronkiektasioiden syy jää useinkin, reilussa kolmanneksessa tapauksista tuntemattomaksi. Keuhkoputkivaurioiden sijainnista voi toisinaan päätellä aiheuttajaakin.
Keuhkoputkien laajentumaa ei pidä sekoittaa suhteellisen yleiseen keuhkolaajentumaan.
Aiheesta muualla

Cleveland Clinic: Bronchiectasis (englanniksi)
National Health Service (NHS): Bronchiectasis (englanniksi)
Chiara Kreuzer

| Mitalit | Mitalit | Mitalit |  |
| --- | --- | --- | --- |
|  Chiara Hölzl |  Chiara Hölzl |  Chiara Hölzl |  |
Maa:   Itävalta
Naisten mäkihyppy
| MM-kilpailut  | MM-kilpailut  | MM-kilpailut  |  |
|  Kultaa | Oberstdorf 2021 | joukkuemäki |  |
|  Hopeaa | Val di Fiemme 2013 | sekajoukkuemäki |  |
|  Hopeaa | Seefeld 2019 | joukkuemäki |  |
|  Hopeaa | Planica 2023 | joukkuemäki |  |
Chiara Kreuzer (o.s. Hölzl, s. 18. heinäkuuta 1997) on itävaltalainen mäkihyppääjä. Hän edustaa SV Schwarzach -seuraa.
Kreuzer sijoittui 2014 Sotšin olympialaisissa 25:nneksi ja 2018 Pyeongchangissa 11:nneksi. Val di Fiemmen MM-kilpailuissa 2013 hän oli normaalimäen 9:s. Sekajoukkuemäestä hän voitti hopeaa Itävallan joukkueen kanssa. Falunin MM-kilpailuissa 2015 hän sijoittui 16:nneksi ja Lahdessa 2017 kymmenenneksi. Seefeldin MM-kilpailuissa 2019 Kreuzer voitti hopeaa ensimmäistä kertaa kisatussa naisten joukkuemäessä. Oberstdorfin MM-kilpailuissa 2021 hän voitti joukkuemäen kultaa ja sijoittui suurmäessä kahdeksanneksi. Planican MM-kilpailuissa 2023 Kreuzer saavutti hopeaa joukkuemäessä sekä sijoittui suurmäessä yhdeksänneksi ja normaalimäessä neljänneksitoista.
Kreuzer kilpaili ensimmäisen kerran Continental Cupissa Bischofsgrünissä 14. elokuuta 2010 ollen 47:s. Maailmancupissa hän kilpaili ensimmäisen kerran 24. marraskuuta 2011 Lillehammerissa ollen 47:s. Ensimmäisen kerran hän sijoittui maailmancupissa kymmenen parhaan joukkoon ja samalla myös palkintokorokkeelle Sapporon jälkimmäisessä osakilpailussa tammikuussa 2015 oltuaan kolmas. Seuraavalla kaudella hän oli kertaalleen kolmas niin Nižni Tagilissa kuin Ljubnossa. Maailmancupin kokonaiskilpailussa hän sijoittui viidenneksi. Tammikuussa 2018 hän oli Zaōssa toinen. Kauden 2017–2018 kokonaispisteissä hän sijoittui kahdeksanneksi ja 2018–2019 kymmenenneksi. Kaudella 2019–2020 hän sijoittui Lillehammerissa kolmanneksi ja toiseksi. Ensimmäisen osakilpailuvoittonsa hän saavutti joulukuussa 2019 Klingenthalissa. Tammikuussa 2020 hän oli Zaōn kilpailuissa kolmas ja toinen. Râșnovissa hän voitti ensimmäisen kilpailun ja oli jälkimmäisessä kolmas. Helmikuussa hän voitti molemmat Oberstdorfin ja Hinzenbachin kilpailut. Maaliskuussa 2020 hän oli Lillehammerissa kolmas. Maailmancupin kokonaiskilpailussa hän sijoittui toiseksi. Kaudella 2020–2021 hän oli maailmancupissa kymmenes ja kaudella 2021–2022 18:s. Tammikuussa 2023 hän sijoittui Zaõn ensimmäisessä kilpailussa kolmanneksi. Helmikuussa 2023 hän voitti Hinzenbachin jälkimmäisen kilpailun. Maaliskuussa hän saavutti Oslossa voiton ja kakkossijan. Maailmancupin kokonaiskilpailussa hän sijoittui kuudenneksi.
Kreuzer on kilpaillut nuorten maailmanmestaruuskilpailuissa viisi kertaa 2012–2016. Hän saavutti henkilökohtaisessa kilpailussa kultaa Râșnovissa vuonna 2016 ja pronssia Almatyssa 2015. Sekajoukkuekilpailussa hän sai hopeaa vuonna 2015.
Chiara Lubich

Chiara Lubich.
Chiara Lubich (22. tammikuuta 1920 Trento, Italia – 14. maaliskuuta 2008 Rocca di Papa, Italia) oli italialainen rauhan- ja ihmisoikeusaktivisti. Hänen katsotaan perustaneen 7. joulukuuta 1943 etupäässä katolisen, eri puolille maailmaa levinneen Focolare-liikkeen. Hänen alkuperäinen etunimensä oli Silvia.
Lubich syntyi Trentossa. Italian fasistihallituksen aikana hänen isänsä menetti työnsä poliittisten näkemystensä takia, ja perhe vietti useita vuosia äärimmäisessä köyhyydessä.
Lubichille myönnettiin vuonna 1977 Templeton-palkinto. UNESCO on palkinnut Chiara Lubichin vuosittain myöntämällään rauhankasvatuksen palkinnolla vuonna 1996.
Lubich kuoli maaliskuussa 2008 kotonaan Rocca di Papan kunnassa Rooman eteläpuolella. Hänet oltiin kotiutettu roomalaisesta sairaalasta edellisenä päivänä toiveidensa mukaan. Lubich kärsi viimeiset vuotensa heikosta sydämestä..
Chiara Cainero

| Mitalit | Mitalit | Mitalit |  |
| --- | --- | --- | --- |
|  Italian presidentti Giorgio Napolitano kättelemässä Chiara Caineroa. |  Italian presidentti Giorgio Napolitano kättelemässä Chiara Caineroa. |  Italian presidentti Giorgio Napolitano kättelemässä Chiara Caineroa. |  |
Maa:   Italia
Naisten ammunta
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | skeet |  |
|  Hopeaa | Rio de Janeiro 2016 | skeet |  |
| MM-kilpailut  | MM-kilpailut  | MM-kilpailut  |  |
|  Kultaa | Lonato 2005 | skeet, joukkue |  |
|  Hopeaa | Zagreb 2006 | skeet |  |
|  Hopeaa | Maribor 2009 | skeet, joukkue |  |
|  Pronssia | Nikosia 2007 | skeet |  |
|  Pronssia | Kairo 2001 | skeet, joukkue |  |
|  Pronssia | Nikosia 2003 | skeet, joukkue |  |
|  Pronssia | Zagreb 2006 | skeet, joukkue |  |
|  Pronssia | Nikosia 2007 | skeet, joukkue |  |
Chiara Cainero (s. 24. maaliskuuta 1978 Udine) on italialainen haulikkoampuja ja olympiavoittaja.
Chiara Cainero saavutti Pekingissä 2008 olympiakultaa skeetissä. Lisäksi hänellä on useita MM-mitaleita, joista kirkkain on joukkuekulta Lonatossa 2005.
Burn After Reading

| Burn After Reading |
| --- | --- |

Ohjaaja:  Joel ja Ethan Coen
Käsikirjoittaja:  Joel ja Ethan Coen
Tuottaja:  Joel ja Ethan Coen
Säveltäjä:  Carter Burwell
Kuvaaja:  Emmanuel Lubezki
Leikkaaja:  Roderick Jaynes
Pääosat:   George Clooney  Frances McDormand  John Malkovich  Tilda Swinton  Richard Jenkins  Brad Pitt 
Valmistustiedot
Valmistusmaa:   Yhdysvallat  Iso-Britannia  Ranska 
Tuotantoyhtiö:  Relativity Media Studio Canal Working Title Films
Levittäjä:  Focus Features Netflix
Ensi-ilta:   2008-08-2727. elokuuta 2008 (Venetsia)  2008-09-1212. syyskuuta 2008 (Yhdysvallat)  2008-10-1717. lokakuuta 2008 (Britannia)  2008-11-2121. marraskuuta 2008 (Suomi)  2008-12-1010. joulukuuta 2008 (Ranska) 
Kesto:  96 min
Alkuperäiskieli:  englanti
Budjetti:  37 miljoonaa dollaria
Aiheesta muualla
IMDb
Elonet
AllMovie
Infobox OKNimi-testi OK: 
Burn After Reading on vuonna 2008 ensi-iltansa saanut Coenin veljesten ohjaama musta komediaelokuva. Sen päärooleissa esiintyvät George Clooney, Frances McDormand, John Malkovich, Tilda Swinton, Richard Jenkins ja Brad Pitt.
Burn After Reading sai maailmanensi-iltansa Venetsian elokuvajuhlilla 27. elokuuta 2008.
Juoni

Farssimaisessa komediassa kuntosalin työntekijät Linda ja Chad (McDormand ja Pitt) saavat käsiinsä entisen vakoojan Coxin (Malkovich) muistelmakäsikirjoituksen sisältävän tietokonelevykkeen ja yrittävät kiristää sen avulla rahaa. Asioita sekoittaa muun muassa se, että Lindan uusi poikaystävä, lipevä Harry (Clooney), sattuu olemaan myös Coxin avioeroa hakevan vaimon (Swinton) rakastaja.
Näyttelijät

| 0 | 1 | 2 |
| --- | --- | --- |
|  George Clooney  | … |  Harry Pfarrer   |
|  Frances McDormand  | … |  Linda Litzke   |
|  John Malkovich  | … |  Osbourne Cox   |
|  Tilda Swinton  | … |  Katie Cox   |
|  Brad Pitt  | … |  Chad Feldheimer   |
|  Richard Jenkins  | … |  Ted Treffon   |
|  David Rasche  | … |  Palmer   |
|  Elizabeth Marvel  | … |  Sandy Pfarrer   |
|  Olek Krupa  | … |  Krapotkin   |
Vastaanotto

Elokuva oli ehdolla parhaan komedian tai musiikkielokuvan Golden Globe -palkinnon saajaksi. Myös Frances McDormand oli ehdolla omassa sarjassaan. Brad Pitt ja Tilda Swinton olivat rooleistaan Bafta-ehdokkaina. National Board of Review of Motion Pictures arvioi elokuvan yhdeksi vuoden 2008 kymmenestä parhaasta.
Burn After Reading sai ensi-iltansa yhteydessä valtaosin suopeita arvosteluja, mutta myös jakoi mielipiteitä. Suomessa esimerkiksi Film-O-Holic.com-sivuston Jussi Lahtonen pitää komediaa epäonnistuneena, koska katsoja ei voi samastua yhteenkään sen karikatyyrimäiseen hahmoon. Hänestä elokuva on rakennettu näyttelijöiden maneereille ja sisäpiirihuumorille, jossa näyttelijät tekevät pilkkaa joko omasta imagostaan tai aiemmista rooleistaan. Tv-maailman Arto Pajukallion mielestä kolme tähteä viidestä ansaitseva elokuva on lystikäs moraliteetti ahneuden, lyhytnäköisyyden ja typeryyden seurauksista.
Aiheesta muualla

Burn After Reading Internet Movie Databasessa (englanniksi)
Burn After Reading Elonet.
Burn After Reading Rotten Tomatoesissa. (englanniksi)
Burn After Reading Metacriticissä. (englanniksi)
Carlos Ibáñez del Campo

| Carlos Ibáñez del Campo |
| --- | --- |

Chilen 19. ja 25. presidentti
 21. heinäkuuta 1927 – 26. heinäkuuta 1931  
Edeltäjä:  Emiliano Figueroa Larraín
Seuraaja:  Pedro Opaso
 3. marraskuuta 1952 – 3. marraskuuta 1958  
Edeltäjä:  Gabriel González Videla
Seuraaja:  Jorge Alessandri
Henkilötiedot
Syntynyt: 3. marraskuuta 1877 Linares, Chile
Kuollut: 28. huhtikuuta 1960 (82 vuotta) Santiago de Chile, Chile
Puoliso:  Rosa Quiroz de Ávila  Graciela Letelier
Tiedot
Puolue:  sitoutumaton
 Nimikirjoitus
Carlos Ibáñez del Campo (3. marraskuuta 1877 Linares – 28. huhtikuuta 1960 Santiago) oli chileläinen kenraali ja poliitikko, joka toimi Chilen presidenttinä vuosina 1927–1931 ja 1952–1958.
Sotilasura

Ibáñez kouluttautui upseeriksi vuosina 1896–1898 Escuela Militar -sotilaskoulussa Santiagossa. Opiskellessaan sotilasakatemiassa (Academia de Guerra) hänet lähetettiin vuonna 1903 sotilaalliseksi neuvonantajaksi El Salvadoriin, missä hän johti sotilasopistoa ja auttoi perustamaan El Salvadorin ratsuväen. Ibáñez osallistui vuonna 1906 pieneen yhteenottoon El Salvadorin ja Guatemalan välillä. Hän yleni El Salvadorin armeijassa everstiksi, mutta palasi Chileen vuonna 1909. Hän suoritti loppuun opintonsa sotilasakatemiassa ja siirtyi esikuntaupseeriksi. Hänet nimitettiin vuonna 1919 poliisiprefektiksi Iquiqueen ja vuonna 1921 ratsuväkiopiston johtajaksi.
Muuta

Ibáñezin mukaan on nimetty Chilen hallintoalue Aysén del General Carlos Ibáñez del Campo.
Aiheesta muualla

Kuvia tai muita tiedostoja aiheesta Carlos Ibáñez del Campo Wikimedia Commonsissa
Ibáñez (oik.) ja Argentiinan presidentti Juan Perón vuonna 1953.
Bruhagen

| Bruhagen |
| --- | --- |
 Averøyn kunnantalo
 Bruhagen
 Koordinaatit: 63°03′10.8″N, 7°37′58″E 
Valtio:  Norja
Lääni:  Møre ja Romsdal
Kunta:  Averøy
Infobox OKVirheellinen NIMI-arvo: 
Bruhagen on Averøyn kunnan hallinnollinen keskus, joka sijaitsee Averøyan saaren koilliosassa. Se ei kuitenkaan väkilukunsa puolesta muodosta taajamaa.
Bror Hjelt

Bror Sixten Hjelt (17. marraskuuta 1897 Helsinki – 14. lokakuuta 1984 Helsinki) oli suomalainen jääkäriupseeri, yrittäjä ja sukeltaja.
Elämänvaiheet > Ura sotilaana

Hjelt otti nuorena vapaaehtoisena osaa Jääkäripataljoona 27:n toimintaan; hän kuului Pellingin osastoon ja haavoittui erään operaation aikana vakavasti jääden yksin hankeen; hänet pelasti helsinkiläinen liikkeenharjoittaja Aleko Lilius löytäessään haavoittuneen meren jäältä tajuttomana. Hjelt toipui vammoistaan ja rauhan tultua otti osaa Suomen uuden sotalaitoksen toimintaan.
Hjelt otti osaa myös Viron vapaussotaan vuosina 1918–1919 ja haavoittui myös siellä; Kadettikoulun hän kävi sen jälkeen ja palveli eri upseerinarvoissa Jääkäritykistörykmentissä Hämeenlinnassa, viimeksi adjutanttina vuoteen 1925 jolloin erosi palveluksesta kapteenin arvoisena.
Elämänvaiheet > Liike-elämään

Vuonna 1925 Hjelt kiinnitettiin Ekströmin Koneliike Oy:n palvelukseen jossa hän olikin pitkään eli vuoteen 1940. Sinä vuonna hän perusti ensimmäisen itsenäisen liikkeensä, Oy Kone-Edustus AB:n.
Elämänvaiheet > Toinen maailmansota

Talvisodan syttyessä edelleen reserviin kuulunut kapteeni Hjelt palveli tykistössä ja haavoittui Hangon rintamalla vuonna 1941. Hänet ylennettiin majuriksi vuonna 1943.
Elämänvaiheet > Sukelluksesta elämäntyö

Sotatoimien päätyttyä ja Valvontakomission poistuttua Hjelt palasi liike-elämään perustaen eri alojen liikkeitä vaihtelevalla menestyksellä. Vuonna 1953 urheilusukelluksen uranuurtajat Ora Patoharju ja Ralf Tötterström etsivät rahoittajaa alansa ensimmäiselle erikoisliikkeelle.
Hjelt – jonka kutsumanimeksi vakiintui tuolloin ”majuri” – oli myös innokas alan harrastaja ja koska hänellä oli varoja niin hänestä tulikin ensimmäinen toimitusjohtaja uuteen liikkeeseen; liike sai nimen OPTOMEC, koska majuri oli suunnitellut optis-mekaanisten laitteiden maahantuontia mutta ei saanutkaan jo luvattuja lisenssejä jostain syystä; nimi kuitenkin oli jo rekisteröity joten se sai kelvata. OPTOMEC olikin alan uranuurtaja ja huomattava osa myöhempien liikkeiden perustajista sai koulutuksensa siellä.
Hjelt myi liikkeen 1970-luvulla viimeisille oppipojilleen kun tunsi voimiensa hiipuvan. Liikkeen toiminta lopetettiin ilmeisesti sattumalta pari viikkoa sen jälkeen, kun Hjelt oli kuollut lokakuussa 1984 .
Liikkeen kaikki kolme toimipistettä - vanha ja uusi myymälä Huopalahdentiellä ja sukelluspukutehdas Kalevankadulla - ovat edelleen olemassa, tosin muussa käytössä.
Liikkeen viimeinen toiminut osa, sukelluspullojen täyttöön käytetty kiinteä korkeapainekompressori, oli lakkauttamisen jälkeen muutaman vuoden ajan eräässä urheiluliikkeessä Kuortaneenkadulla Vallilassa kunnes kyseinen liike myös lopetti toimintansa jolloin loppuun palvellut laitteistokin romutettiin samalla kun liikerakennus purettiin.
Carolyn Shoemaker

Carolyn Shoemaker
Carolyn Jean Spellmann Shoemaker (24. kesäkuuta 1929 Gallup, New Mexico, Yhdysvallat – 13. elokuuta 2021) oli yhdysvaltalainen tähtitieteilijä. Hän löysi satoja asteroideja ja kymmeniä komeettoja, joiden joukossa on 24. maaliskuuta 1993 havaittu Shoemaker-Levy 9.
Nuoruus, opiskelu ja pehe

Carolyn Spellman syntyi vuonna 1929 Gallupissa, New Mexicossa. Hänen vanhempansa olivat Leonard Spellman ja Hazel Arthur. Hänen isänsä oli entinen tilallinen, joka oli alkanut pitää vaateliikettä Gallupissa. Perheen äiti puolestaan työskenteli opettajana. Pian Carolynin syntymän jälkeen Spellmanit muuttivat Kalifornian Chicoon, missä sekä Carolyn että tämän isoveli Richard kävivät collegen.
Spellman kävi Chico State Collegea, missä hän suoritti sekä alemman korkeakoulu- että maisterin tutkinnon. Hänen pääaineensa olivat historia, politiikan tutkimus ja englanninkielinen kirjallisuus. Hän ei kuitenkaan ollut yhtään kiinnostunut luonnontieteistä. Veljensä häissä Spellman tapasi geologi Eugene Shoemakerin, joka oli ollut Richard Spellmanin huonetoveri Caltechissä. Carolyn Spellman ja Eugene Shoemaker menivät naimisiin vuonna 1951, ja Carolyniä kiehtoi tapa, jolla hänen miehensä elävöitti geologiaa.
Carolyn Shoemaker ei vielä collegen jälkeen tiennyt, mitä hän haluaisi urallaan tehdä. Hän opetti vuoden high schoolissa, mutta seitsemännen luokan opettaminen ei tuntunut omalta ammatilta. Shoemakerit saivat kolme lasta, Christyn, Lindan ja Patin. Carolyn jäikin tämän jälkeen kotiäidiksi, ja samaan aikaan Eugene matkusti työnsä seurauksena paljon. Eugene opetti tuollon astronautteja tekemään geologisia tutkimuksia kuukävelyjen aikana.